יוליה מלצר

יהודית "יוליה" איסקובנה מלצר (ברוסית: Юдифь "Юлия" Исааковна Мельцер; 1911 – 1968) הייתה בלרינה יהודייה-אוקראינית. נודעה כאשתו של יאקוב ג'וגאשווילי, כלתו של יוסיף סטלין ואמה של נכדת סטלין המתרגמת גלינה ג'וגאשווילי .

ביוגרפיה
מלצר נולדה למשפחה יהודית באודסה והתפרסמה כרקדנית בעיר. היא הייתה נשואה בשנית לקצין נ.ק.ו.ד. בשם ניקולאי בסאראב, כשפגשה את ג'וגאשווילי, ופתחה בהליכי גירושין כדי להינשא לו. זמן מה לאחר מכן נעצר בסאראב בידי הנ.ק.ו.ד. והוצא להורג. אז נישאה לג'וגאשווילי ולהם שני ילדים.

מקובל שסטלין הורה על כליאת כלתו בכלא לוביאנקה במשך שנות שביו של בעלה, בנו של סטלין, במחנה הריכוז הגרמני זקסנהאוזן עד שהתאבד (1941–1943).

יוליה מלצר נפטרה ממחלת הסרטן בשנת 1968.

לקריאה נוספת
 אורי דרומי, ערפל הקרב: מלחמת העולם השנייה שלא הכרתם, ירושלים: פרדס, תשע"ג 2013. עמ' 21–22.

רקדניות יהודיות
יהודים אוקראינים
משפחת סטלין
ילידות 1911
נפטרות ב-1968